Transformirajući faktor rasta alfa
Transformirajući faktor rasta alfa (TGF-α) jest protein koji je kod ljudi kodiran genom TGFA sa hromosoma 2. Kao član porodice sličnih EGF članova epidermnog faktora rasta (EGF), TGF-α je mitogeni polipeptid. Protein se aktivira kada se veže za receptore koji su sposobni za aktivnost protein-kinaza za ćelijsku signalizaciju. TGF-α je transformirajući faktor rasta koji je ligand za receptor epidermnog faktora rasta, koji aktivira signalni put za proliferaciju, diferencijaciju i razvoj ćelija. Ovaj protein može djelovati ili kao transmembranski vezani ili kao rastvorljivi ligand. Ovaj gen povezan je sa mnogim tipovima karcinoma, a može biti uključen i u nekim slučajevima rascjepa usne/nepca.